Tobirama Sendžu

**Tobirama Sendžu** (千手扉間, *Senju Tobirama*) je bio član čuvenog klana Sendžu koji je zajedno sa svojim starijim bratom Haširamom i klanom Učiha, osnovao prvo šinobi selo - Selo sakriveno u lišću. Tokom života, Tobirama je radio na uspostavljanju političke stabilnosti i osnovao je prve institucije koje su sačinjavale državni sistem sela, osiguravajući na taj način kontinuitet prosperiteta u Konohi. Nakon smrti svog brata proglašen je za **drugog hokagea** (二代目火影, *Nidaime Hokage*, Doslovno značenje*:* *druga senka vatre*).

## Prošlost

### Era zaraćenih strana

Tobirama je rođen u vreme ere zaraćenih strana, kao drugi od četiri sina Bocume Sendžua. On i njegova braća odrasli su na bojnom polju u konstantnom sukobu sa drugim klanovima, posebno sa klanom Učiha. Nakon smrti njihove braće Kavarame i Itame, Tobirama i Haširama osmišljavaju novi šinobi sistem u kojem će biti obustavljen ciklus pogibija dece — sistem koji će biti zasnovan na savezu između zaraćenih klanova. U jednom trenutku, postalo je očigledno da Haširama ima običaj da ode u šumu i nestane na duži vremenski period, i s stoga, Tobirama pristaje da ispita o čemu se radi na zahtev svog oca.

Prateći Haširamu, otkriva da se njegov brat sastajao sa dečakom po imenu Madara, pripadnikom Učiha klana. Nakon što je prijavio to svom ocu, Bocuma je vršio pritisak na Haširamu da namami Madaru u zasedu koju bi pripremili on i Tobirama. Nakon što je zamka pokrenuta, sreću se sa Madarinom porodicom, koja je imala slične planove i dok su se očevi borili, Tobirama se sukobio sa Izunom, Madarinim mlađim bratom. Haširama i Madara uspeli su u pregovorima o privremenom prekidu krvoprolića i tako zaustavili sukob.Godinama nakon toga, njihove porodice bi ponovo stupale u sukobe, Tobirama protiv Izune, a Haširama protiv Madare.

## Sposobnosti

Tobirama je bio poznat kao jedan od najjačih šinobija u istoriji, hvaljen čak i od svojih rivala. Bio je sposoban da ubije Izunu Učihu — brata Madare Učihe, koji je bio jednak svom bratu u snazi i veštini. Danzo Šimura tvrdio je da su Tobiramine sposobnosti bile nemerljive ispred bilo čijih za vreme njegovog mandata kao hokagea. Bio je u mogućnosti da preživi borbu sa Zlatnim i Srebrnim bratom — zastrašujućim dvojcem koji je posedovao čakru Devetorepe lisice i blaga oružja Mudraca Šest Staza.

U animeu, saznajemo da Tobirama može izvesti gendžicu kojim stavlja protivnika u okruženje potpune tame, toliko guste da čak ni Hiruzen Sarutobi nije mogao da je rastera. Takođe je spomenuo da bi mogao poslati svoju dušu umirućen Saskeu da nije bio imobilisan Madarinim crnim prijemnicima.

### Čakra i fizičke veštine

Tokom života, Tobirama je bio poznat kao najbrži šinobi svog vremena. Bio je sposoban da se kreće tolikom brzinom da istovremeno označi protivnika papirnom bombom i stavi na njega oznaku svog prostorno-vremenskog nindžicua neprimetno. U animeu, vidimo da Tobirama može da se kreće jednako brzo i pod vodom. Njegove rezerve čakre su bile toliko velike da je mogao da teleportuje dva korisnika moda repate zveri istovremeno, i jaka toliko da je prilikom oslobađanja ostavljala vidljiva oštećenja na terenu oko sebe.

Njegova kontrola čakre je bila impresivna s obzirom da je mogao da izvodi složene tehnike samo jednim znakom ruku. Takođe, njegova volja je bila jaka toliko da se odupre gotovo sasvim usavršenoj tehnici reanimacije.

### Nindžicu

Kao član Sendžu klana, Tobirama je bio vešt u različitim vrstama nindžicu tehnika, uključujući i Tehniku prizivanja i tehnike barijere. Bio je vešt mačevalac, dovoljno vešt da parira Izuni u više navrata, kao i da perfektno rukuje mačem boga groma, koji je imao električna svojstva. Takođe, kreirao je mnoge nove tehnike kao što je Tehnika klona senke ili zabranjena Tehnika reanimacije.

Od najmlađih dana, Tobirama je posedovao izvrsne senzorske sposobnosti. Dodirom zemlje pomoću prsta, on može precizno detektovati prisustvo i lokaciju određene mete u okolini. Mogao je da oseti i mete koje su bile kilometrima udaljene, utvrdi krvnu liniju protivnika po prepoznatljivosti njegove čakre, čak i da odredi tačnu lokaciju protivnika i zaslepljen.

#### Prirodne transformacije

Tobirama je mogao da koristi svih 5 elemenata čakre uključujući i Jin i Jang stil. Bio je toliko vešt u vodenom stilu da je mogao stvoriti velike količine vode na mestima gde je uopšte nije bilo, što mu je omogućilo da se služi vodenim tehnikama bilo kad. Mogao je da ispali mlaz pod visokim pritiskom kojni može da prolazi kroz materiju poput sečiva ili da oblikuje projektile nalik iglama kojima bi pogodio protivnikove vitalne tačke. Takođe, može da stvori odbrambeni zid od vode ili velikog vodenog zmaja za direktan napad bez postojeće vode na terenu. U animeu,on može prekriti čitavo bojno polje vodom i oblikovati je u očnjake kako bi njima napao protivnika i uvukao ga ispod njene površine.

#### Prostorno-vremenski nindžicu

Tobirama je bio poznat kao jedan od najveštijih korisnika prostorno-vremenskih tehnika. Pomoću svoje originalne Tehnike letećeg boga groma, on može teleportovati sebe ili druge mete na bilo koju lokaciju uz pomoć specijalne oznake oznake. Takođe je pokazao da može da iskoristi tuđu oznaku letećeg boga groma da teleportuje sebe ili druge povezujući se se sa čakrom drugog korisnika ove tehnike. Bacivši kunai sa oznakom, u pravom trenutku, mogao je da se kreće neverovatno brzo pravolinijski i ubode protivnika pre nego je on i mogao da reaguje.

#### Tehnika prizivanaja: Reanimacija

Tobirama je za života kreirao zabranjenu tehniku reanimacije, koja oživljava umrle duše u besmrtna neranjiva tela. Izumeo je Međusobno umnožavanje papirnih bombi kojim koristi prirodne prednosti oživljenih tela, koristeći ih kao kamikaze da bi postigao efekat beskonačnih lanaca eksplozija na metu. Rečeno je da bi koristio ovu tehniku kad god bi trebalo očistiti bojno polje. Međutim, tehnika je označena kao zabranjena kako je niko ne bi u budućnosti koristio. Međutim, poznato je da nikada nije usavršio ovu tehniku tokom života, jer nije bilo moguće kontrolisati više od nekoliko mrtvih tela, čija je snaga bila limitirana u odnosu na njihove sposobnosti tokom života.